萬千星輝頒獎典禮

係由香港電視廣播有限公司主辦嘅電視界頒獎典禮，而家頒發最佳劇集、最佳男女演員等十幾個獎項，表揚無綫電視全年表現出色嘅台前幕後藝員同團隊。

頒獎禮初頭係1997年《萬千星輝賀台慶》嘅助興環節出現，因反應好好，變成咗每年《萬千星輝賀台慶》嘅重要環節。2005年，《萬千星輝賀台慶》模仿美國《艾美獎》，重點集中喺頒獎禮部分，同埋喺海外有發行無綫劇集嘅地方做現場直播。由2006年開始，頒獎禮正式被分拆做獨立節目，做咗無綫台慶一個重點節目，之後又因應等埋播完「台慶劇」，2009年開始將舉辦時間延後到12月頭，2012年開始延後到12月中，2017年嗰屆更延後到第二年嘅1月中先至搞。

無綫電視節目